Stifting

Fuar Stifting of Ligāt uur en Kapitaal iinrocht, hur sa fuul muar fan uur, dat dit, wat di Stifting dö skel, maaket uur ken.
Uk wan niin Jil fan dit Kapitaal nomen uur skel, heer em bi en Stifting dach di Forloof diartö.
Em ken man uk üđerswat stifti sa üs Freer, Frinjskep en hok muar. En Stifting uur aaftinoch eeđer en Mensk nēmt.

Ön Dütsklön sen di miist Stiftingen fuar di Gimiinhair, ön Uasterrik sen dit aartig wat mener fan di hiili Tal.

Fuar wat en Stifting es, uur iin ön di Weten of Statuuten fastlair.

Stiftingen eeđer Noomern
En Stifting uur aaftinoch eeđer en Mensk nēmt. Sa heer di Filmspölster Götz George en Stifting fuar jung Filmspölsters iinrocht, hur jaar Liiren fan stöt uur skel. Des Stifting skel uk help, dat ual Spölsters ek ārem uur, wat aaftjens fuarkumt. Di Björn-Steiger-Stifting waar fan sin Aalern iinrocht, üs jaar Dreeng me knap tiin Jaaren sterewi maast aurdat di Kraankenwain tö leet kām en uk ek gur iinrocht wiar.
En Stifting ken man uk en Aart fan Foriining fuar en Saak wiis. Di Stifting Maritim ön Hamborig es diarfuar, dat ual Skeepen sa üs di Undine törochtmaaket en weeget uur ken. Des jit ek eeđer en Mensk.

Stiftingen ön't Nat

 Björn-Steiger-Stifting
 Goetz-George-Stifting
 Stifting Hamburg Maritim

Kategorie:Rocht

Kategorie:Stifting